পুদুচেরিতে ফের HMPV-তে আক্রান্ত শিশু, ভারতে সংখ্যা দাঁড়াল ১৮

পুদুচেরি: এইচএমপিভি (HMPV) ক্রমশ দেশজুড়ে ছড়িয়ে পড়ছে। বাড়ছে আতঙ্ক। পুদুচেরিতে আক্রান্ত এক শিশুকন্যা (Child)। জওহরলাল ইনস্টিটিউট অফ স্নাতকোত্তর মেডিকেল শিক্ষা ও গবেষণা কেন্দ্রে (Jawaharlal Institute of Postgraduate Medical Education & Research ) চিকিৎসাধীন।

হাসপাতাল সূত্রে জানানো হয়েছে শিশুটি সুস্থ হয়ে উঠছে। শিশুকন্যাটি জ্বর, সর্দি-কাশির মতো উপসর্গ ছিল। পরীক্ষার পর রিপোর্ট পজিটিভ আসে। এই নিয়ে দেশে মোট আক্রান্তের সংখ্যা দাঁড়াল ১৮।

আরও পড়ুন: স্কুল বিল্ডিংয়ের কাচ ভেঙে আহত ৩ পড়ুয়া, ২ জনের আঘাত গুরুতর

পুদুচেরির স্বাস্থ্য অধিকর্তা ভি রবিচন্দ্রন জানিয়েছেন, শিশুটি জ্বর, কাশি এবং সর্দি নিয়ে জওহরলাল ইনস্টিটিউট অফ পোস্টগ্রাজুয়েট মেডিকেল এডুকেশন অ্যান্ড রিসার্চে চিকিৎসাধীন। চিকিৎসায় ভালো সাড়া দিচ্ছে শিশুটি। সমস্ত সতর্কতা নেওয়া হয়েছে।

গত সপ্তাহে পুদুচেরিতে এক তিন বছরের শিশুর শরীরে প্রথম এইচএমপিভি ধরা পড়ে। তাকে একটি বেসরকারি হাসপাতালে ভর্তি করা হয়। সম্পূর্ণ সুস্থ হয়ে ওঠার পর ১১ জানুয়ারি শনিবার হাসপাতাল থেকে ছেড়ে দেওয়া হয়।

কেন্দ্রশাসিত অঞ্চলের স্বাস্থ্য কর্তৃপক্ষ আশ্বাস দিয়েছে, চিন্তার কিছু নেই। ভাইরাসটিকে মোকাবিলার জন্য সরকার যথেষ্ট প্রতিরোধ মূলক ব্যবস্থা নিয়েছে।

দেখুন অন্য খবর-